L 273/20
DA
Den Europæiske Unions Tidende
21.10.2022
AFGØRELSER RÅDETS AFGØRELSE (EU) 2022/1994 af 17. oktober 2022 om den holdning, der skal indtages på Den Europæiske Unions vegne i Underudvalget vedrørende Geografiske Betegnelser, der er nedsat ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, til vedtagelsen af dets forretningsorden
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 207, stk.
4, første afsnit, sammenholdt med artikel 218, stk.
9, under henvisning til forslag fra Europa-Kommissionen, og ud fra følgende betragtninger: (1)
Den omfattende og udvidede partnerskabsaftale mellem Den Europæiske Union og Det Europæiske Atomenergi­ fællesskab og deres medlemsstater på den ene side og Republikken Armenien på den anden side (1) (»aftalen) blev indgået af Unionen ved Rådets afgørelse (EU) 2018/104 (2), der er blevet anvendt midlertidigt siden 1. juni 2018, og som trådte i kraft den 1. marts 2021.
(2)
I henhold til aftalens artikel 240, stk.
2, skal Underudvalget vedrørende Geografiske Betegnelser (»Underudvalget«) selv fastsætte sin forretningsorden.
(3)
Det er hensigtsmæssigt at fastlægge den holdning, der skal indtages på Unionens vegne i Underudvalget til dets forretningsorden, da disse regler får bindende virkning for Unionen.
(4)
For at sikre en effektiv gennemførelse af aftalen bør forretningsordenen for Underudvalget vedtages.
(5)
Unionens holdning i Underudvalget bør derfor baseres på Underudvalgets udkast til afgørelse, der er knyttet til nærværende afgørelse —
VEDTAGET DENNE AFGØRELSE:
Artikel 1 Den holdning, der skal indtages på Unionens vegne i Underudvalget vedrørende Geografiske Betegnelser til vedtagelsen af dets forretningsorden, baseres på det nævnte Underudvalgs udkast til afgørelse, der er knyttet til nærværende afgørelse.
Artikel 2 Denne afgørelse træder i kraft på dagen for vedtagelsen.
(1) EUT L 23 af 26.1.2018, s. 4. (2) Rådets afgørelse (EU) 2018/104 af 20. november 2017 om undertegnelse på Unionens vegne og om midlertidig anvendelse af den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side (EUT L 23 af 26.1.2018, s. 1).